kardosdrur/scandi-wiki huggingface dataset:
Anton Thiele

Hans Anton Thiele (25. marts 1838 i København – 3. oktober 1902 i Kalundborg) var en dansk landskabsmaler.

Anton Thiele var søn af instrumentmager Frederik Anton Thiele (1792-1859) og Anne Johanne Marie født Jakobsen (1810-1891). Han var kortvarigt elev på Kunstakademiet og var ellers autodidakt. Han debuterede i 1862 på Charlottenborg med Parti i en Have. Samme år blev han ramt af en øjensygdom, der i længere tid hindrede ham i at virke som kunstner; i denne periode var han beskæftiget dels med at fotografere, dels ved regnskabsvæsen, indtil han i 1870 igen kunne begynde at udstille. Fra 1872-80 opholdt han sig i Italien og hjemsendte der fra ikke få landskabsbilleder, mest fra Capri og Ischia, samt enkelte figurmalerier. Flertallet af hans arbejder, af hvilke nogle, deriblandt det store Aaen i Sæby Skov (1882), solgtes til Kunstforeningen, er dog udført efter danske studier; hos publikum vandt de anerkendelse i kraft af deres smagfuldt valgte motiver, let overskuelige komposition og omhyggelige udførelse. 

Anton Thiele ægtede 8. juli 1880 Emilie Christine Jespersen (født 1843), datter af grosserer Peter Christian Jespersen (1810-1855) og Louise Susanne født Herschend (1814-1898). I 1886 købte han ejendommen "Strandlyst" på Røsnæs og drev den som sanatorium indtil 1896, da han solgte den og købte en nærliggende grund, som han bebyggede og tilplantede, her døde han 3. oktober 1902.

Eksterne henvisninger

Referencer 

Malere fra Danmark
Personer fra København
Danskere i 1800-tallet
Personer i Dansk Biografisk Leksikon
Kasper Brinck

Kasper Brinck er musiker og producer og medejer af det danske pladeselskab Kanel Records. Han har desuden komponeret musik til en række danske kortfilm, bl.a. Små Piger og Silas og Selma.

Tjek fødsels- og dødsår
Musikproducere fra Danmark
Tomasz Wałdoch

Tomasz Wojciech Wałdoch (født 10. maj 1971 i Gdańsk) er en polsk tidligere fodboldspiller, der spillede som Forsvarsspiller. Han var på klubplan tilknyttet de polske klubber Górnik Zabrze og Jagiellonia Bialystok samt tyske VfL Bochum og Schalke 04. Bedst kendt er han for sit ophold i Schalke, hvor han tilbragte syv sæsoner, og blandt andet var med til at vinde to tyske pokaltitler og opnå en andenplads i Bundesligaen.

Landshold 
Han var med ved OL 1992 i Barcelona, hvor han spillede alle kampe. Polen indledte med at vinde sin indledende pulje, besejrede derpå  i kvartfinalen og  i semifinalen (sidstnævnte med 6-1), inden holdet i finalen tabte til hjemmeholdet fra  med 2-3. Dermed fik Spanien guld og Polen sølv, mens  fik bronze efter sejr over Australien i kampen om tredjepladsen.

Wałdoch spillede i perioden 1991-2002 74 kampe for Polens A-landshold, hvori han scorede to mål. Han var blandt andet med ved VM-slutrunden i 2002, hvor han var polakkernes anfører.

Trænerkarriere 
Efter afslutningen af sin aktive karriere er Wałdoch gået ind på trænersporet, og han har her primært udfyldt forskellige trænerroller i Schalke 04, særligt i ungdomsafdelingen.

Titler 
DFB-Pokal
 2001 og 2002 med Schalke 04

UEFA Intertoto Cup
 2003 og 2004 med Schalke 04

Referencer

Eksterne henvisninger 

 Tomasz Wałdoch på 90minut.pl
 Footballdatabase.eu spillerinfo

Fodboldspillere fra Polen
Fodboldtrænere fra Polen
Fodboldspillere fra Górnik Zabrze
Fodboldspillere fra VfL Bochum
Fodboldspillere fra FC Schalke 04
Fodboldspillere fra Jagiellonia Bialystok
Deltagere ved verdensmesterskabet i fodbold 2002
Deltagere for Polen ved sommer-OL 1992
Olympiske sølvmedaljevindere fra Polen
Taxameter

Et taxameter kan være enten et mekanisk eller et elektronisk apparat, som anvendes i f.eks. hyrevogne til at beregne turens pris.

Prisen er en kombination af både start- og kilometertakst. Derudover kan der være tillæg for f.eks. autostol eller medtagning af cykler.

Taxameteret startes ved turens start, dvs når der er kontakt med kunden eller til den tid vognen er bestilt til. Taxameteret stoppes ved destinationen.

Eksterne henvisninger 

Elektroniske apparater
Biltilbehør
Jesper Lacoppidan

Jesper Lacoppidan (født 18. september 1954 død 3. maj 2022) var en dansk erhvervsleder, som fra juni 2007 var administrerende direktør for kapitalfonden Deltaq A/S.
 
Jesper Lacoppidan var uddannet akademiingeniør i 1980 og civiløkonom HD-A i 1984 fra Copenhagen Business School.

Han havde en række direktørposter i ind- og udland blandt andet i TeleDanmark International i 1995-1997 og det internationale teleselskab Talkline i årene 1997-2001. Jesper Lacoppidan var ansvarlig for en række nationale og internationale virksomhedsopkøb. I 2001 grundlagde han rådgivningsvirksomheden LaCorp og beskæftigede sig herefter primært med køb og salg af virksomheder, specielt mindre og mellemstore med behov for generations- eller ejerskifte.

Jesper Lacoppidan sad i bestyrelsen hos Bollerup Jensen A/S, Combilent A/S og Jeka Fish A/S.

Eksterne kilder og henvisninger 

 deltaq.dk 

Erhvervsfolk fra Danmark
Ingeniører fra Danmark
Alumni fra Copenhagen Business School
Rudolph Bielke

Rudolph Bielke er det anvendte navn om flere personer:

 Rudolph Bielke (amtmand) (1746-1813) – dansk amtmand (Johan Rudolph Bielke)
 Rudolph Bielke (diplomat) (1810-1855) – dansk diplomat (Holger Frederik Rudolph Bielke)
Rudolph Bielke (amtmand)

Johan Rudolph Bielke (8. august 1746 i Kiel – 28. november 1813 i Næstved) var en dansk amtmand og officer, bror til Henrik Christopher Frederik Bielke.

1756 blev han kornet reformé ved det sjællandske Rytterregiment, 1761 sekondløjtnant ved jyske Kyradserregiment, karakteriseret premierløjtnant, 1764 kornet ved Hestgarden, 1769 dimitteret med majors karakter og udnævnt til kammerjunker hos dronning Sophie Magdalene, 1773 kammerherre, 1776 amtmand i Vordingborg og Tryggevælde Amter, 1782 Ridder af Dannebrog, 1803 tillige amtmand over Møn, fra hvilken tid de 3 amter forenedes til et under navnet Præstø Amt, 1808 afskediget og udnævnt til gehejmekonferensråd. Han erigerede 1812 det Bielkeske Fideikommis.

For hans optræden under den engelske invasion 1807 rettedes der anker imod ham, der førte til hans suspension december samme år, men siden viste sig uberettigede. 1783-1803 var han kurator for Gisselfeld Kloster.

29. juni 1777 ægtede han på Løvenborg Frederikke Anna Øllegaard Numsen (6. eller 7. september 1732 på Sneumgård – 24. maj 1809 i Næstved), datter af feltmarskal Michael Numsen.

Han er begravet i Næsby Kirke. Hans klippede silhouet findes på Frederiksborgmuseet.

Kilder 

 

Rudolph 1
Amtmænd fra Danmark
Officerer fra Danmark
Personer i Englandskrigene fra Danmark-Norge
Personer fra Kiel
Riddere af Dannebrog (1671-1808)
Danskere i 1700-tallet
Danskere i 1800-tallet
Kammerherrer fra Danmark
Gehejmekonferensråder fra Danmark
Deltaq

Deltaq A/S er en dansk børsnoteret kapitalfond, der køber og udvikler små og mellemstore danske virksomheder for siden hen at videresælge dem.

Selskabet blev etableret i juni 2007 og er noteret på NASDAQ OMX Copenhagen. I løbet af en forventet ejerperiode på 3-7 år udvikler Deltaq sine porteføljevirksomheder for derefter at foretage et salg til nye ejere.

Deltaq A/S ejer følgende virksomheder:
 Attraq A/S
 Spinning Jewelry A/S
 Combilent A/S
 Jeka Fish A/S
 Bollerup Jensen A/S

Deltaq ledes af administrerende direktør og partner Jesper Lacoppidan.

Formand for bestyrelsen er Flemming Lindeløv.

Eksterne henvisninger 
Deltaqs hjemmeside 

Kapitalfonde
Investeringsvirksomheder i Danmark
OMX Copenhagen Small Cap
Peter Richard Olsen

Peter Richard Olsen (født 31. oktober 1911 i Sorø, død 13. februar 1956 i Sorø) var en dansk roer, der deltog i OL 1936 i Berlin, hvor han sammen med klubkammeraten fra Sorø Roklub Harry Larsen vandt sølv i toer uden styrmand. For denne bedrift modtog de BT's guldmedalje i 1936.

Peter Richard Olsen var tidligere en del af den berømte Sorø-firer, der blev europamestre i firer med styrmand i 1930 og modtog BT's guldmedalje for denne bedrift, forøvrigt første gang medaljen blev uddelt. Det samme mandskab blev igen europamestre i 1933, dennegang i firer uden styrmand. Denne båd bar i 1953 endnu et EM hjem til Danmark med fire roere fra Bagsværd Roklub. Disse bedrifter var sensationelle for en lille klub af Sorø Roklubs størrelse. Den berømte Sorø-firer bestod desuden af Frederik Aage Hansen (stroke), Walther Christiansen, Christian Olsen samt styrmanden Poul Richardt.

Christian Olsen der også var telefonmontør er bror til Peter Richard Olsen. En tredje broder Viggo Olsen roede singlesculler og var dansk- og nordisk mester flere år i træk i slutningen af 1930'erne og starten af 1940'erne.

Han roede også toer uden styrmand med Peter Richard i slutningen af trediverne.

Walher Christiansen var senere med til at stifte Ringsted Roklub i 1938 - han var politibetjent i Ringsted sit civile liv.

Frederik Aage Hansen ( FÅ) var bankmand og senere direktør i sit civile liv og han var en periode fra 1929 -1937 formand for Sorø Roklub i glansperioden.

Han bosatte sig herefter i Lyngby og blev engageret i Lyngby Roklub. Han blev senere formand for Dansk forening for Rosport. Poul Richardt der var styrmand i fireren, var snedker i sit civile liv.

Peter Richard Olsen vandt desuden flere sølv- og bronzemedaljer ved europamesterskaberne, dels i toer uden styrmand, dels i firer med styrmand. Han er den mest vindende roer i Sorø Roklubs historie. Han vandt to europamesterskaber samt seks andenpladser, samt olympisk sølvmedalje, seks nordiske- og i alt atten danske mesterskaber. 1942 blev hans sidste år som aktiv sportsmand, hans tragiske sygdom virkede allerede da ned i hans ene ben - han gennemgik hele tre hjerneoperationer og døde kun 44 år gammel. Peter Richard Olsen var telefonmontør i sit civile liv.

Eksterne henvisninger 

 

Olympiske roere fra Danmark
Personer fra Sorø
Olympiske sølvmedaljevindere fra Danmark
Deltagere for Danmark ved sommer-OL 1936
Harry Larsen

Harry Julius Larsen  (født 4. september 1915 i Kirkerup ved Sorø,  død 12. august 1974 i København) var en dansk roer, der deltog i OL i 1936 i Berlin, hvor han sammen med klubkammeraten i Sorø Roklub, Peter Richard Olsen, vandt sølvmedalje i toer uden styrmand. For denne bedrift modtog de BT's guldmedalje i 1936. I 1937 blev mandskabet nr. 2 ved europamesterskaberne i toer uden styrmand.

Harry Larsen var tidligere en del af den berømte Sorø-firer i årene 1934-35, hvor han erstattede Walther Christiansen. Op til OL 1936 dannedes toeren med Peter Richard Olsen, toeren blev opløst i 1937. Harry Larsen var politibetjent i sit civile liv,

Eksterne henvisninger 

Roere fra Danmark
Olympiske roere fra Danmark
Olympiske sølvmedaljevindere fra Danmark
Deltagere for Danmark ved sommer-OL 1936
Andrzej Juskowiak

Andrzej Mieczysław Juskowiak (født 3. november 1970 i Gostyń) er en polsk tidligere fodboldspiller, der spillede som angriber.

Karriere

Klubber 
Juskowiak var på klubplan tilknyttet blandt andet Lech Poznań i hjemlandet, portugisiske Sporting Lissabon samt tyske VfL Wolfsburg, Borussia Mönchengladbach, Energie Cottbus og Erzgebirge Aue.

Landshold 
Juskowiak fik enkelte kampe på det polske U/21-landshold i 1990-1992, hvorpå han var med til OL 1992 i Barcelona. Polen indledte med at vinde sin indledende pulje, besejrede derpå  i kvartfinalen og  i semifinalen (sidstnævnte med 6-1), inden holdet i finalen tabte til hjemmeholdet fra  med 2-3. Dermed fik Spanien guld og Polen sølv, mens  fik bronze efter sejr over Australien i kampen om tredjepladsen. Juskowiak spillede alle seks kampe for holdet under OL, og han scorede syv af holdets sytten mål.

Han opnåede fra 1992 til 2001 39 kampe for Polens A-landshold, hvori han scorede 13 mål.

Referencer

Eksterne henvisninger 
 Andrzej Juskowiak på 90minut.pl

Fodboldspillere fra Polen
Fodboldspillere fra Lech Poznań
Fodboldspillere fra Sporting Clube de Portugal
Fodboldspillere fra Olympiakos
Fodboldspillere fra Borussia Mönchengladbach
Fodboldspillere fra VfL Wolfsburg
Fodboldspillere fra Energie Cottbus
Fodboldspillere fra New York Red Bulls
Deltagere for Polen ved sommer-OL 1992
Olympiske sølvmedaljevindere fra Polen
Ludwig Prandtl

Ludwig Prandtl (født 4. februar 1875, død 15. august 1953) var en tysk fysiker, der især beskæftigede sig med aerodynamik. Han foretog banebrydende forskning inden for matematisk analyse, hvilket fik afgørende betydning for den ingeniørmæssige forskning, der står bag opsendelsen af rumfartøjer. Han har lagt navn til Prandtls tal, et mål for forholdet mellem diffusionskoefficienterne for hastighed og varme i hydrodynamiske systemer.

Eksterne henvisninger 

Fysikere fra Tyskland
Æresdoktorer ved NTNU
Tyskere i 1800-tallet
Tyskere i 1900-tallet
Willy Gervin

Willy Viggo Gervin (28. november 1903 i København – 8. juli 1951 i Roskilde) var en dansk cykelrytter medlem af DBC i København. 

Gervin blev sammen med Harald Christensen bronzemedaljør i tandem sprint ved de Olympiske lege i Los Angeles, USA i 1932. Han blev nummer tre ved verdensmesterskabet i sprint 1929 i Zürich og nummer to 1931 i København efter Helge Harder. Ved det Nordiske Mesterskab på Ordrupbanen i 1930 vandt han 1km och blev nummer tre på 10km. Han vandt det danske mesterskab i sprint 1929. 

Gervin kørte som professionel 1933-1940.

Willy Gervin var bror til Axel Gervin, professionel cykelrytter 1926-1931.

Kilder 

 

Mandlige cykelryttere fra Danmark
Personer fra København
Olympiske bronzemedaljevindere fra Danmark
Cykelryttere ved sommer-OL 1932
Medaljevindere ved sommer-OL 1932
Ejnar Oberbech-Clausen

Ejnar Offer Oberbech-Clausen (23. marts 1883 i Nyborg – 16. august 1963) var en dansk godsejer og kunstsamler.

Han var søn af Henrik Clausen (f. 30. marts 1839, d. 1905), som var bonde fra Nyborg og skovrider ved Juelsberg gods samt Sidsel Marie Frederikke Oberbech (7. oktober 1845 – 1926). Ejnar Oberbech-Clausen var på mødrene side oldebarn af den spanske soldat, Isidoro Panduro, som kom til Danmark med de spanske hjælpetropper under Napoleonskrigene.

Han fik eksamen fra Nyborg Realskole og blev uddannet hos manufakturhandler Gothard Petersen, Messen, i Nyborg samt ved Bendixens Handelsakademi i København. I 1906 blev han optaget på en fornem fransk kostskole ved Sceaux, Lycée Lakanal, i udkanten af Paris.

Frankrig 
Oberbech-Clausen rejste til Paris i 1906. Efter endt skolegang på Lycée Lakanal blev han sekretær på slottet Mille-Secousses hos grev Chenu-Lafitte og grevinde Marie Henriette Chenu-Lafitte (født Péan, datter af professor, kirurg Jules-Émile Péan).

Efter grev Chenu-Lafittes død i 1908 blev Ejnar Oberbech-Clausen værge for greveparrets søn og i 1910 gift med Marie Henriette Chenu-Lafitte.

I 1915 blev han udnævnt til romersk rigsgreve af pave Benedikt XV hovedsageligt på grund af hustruens og hans store donationer og støtte af den katolske kirke i Frankrig.

Parret ejede og drev vinslottene:

 Château Mille-Secousses (besøgt to gange af Ludvig XIV)
 Château Gourdet
 Château Pérenne
 Château Saint-Genès de Blaye (Oberbech-Clausens eget slot)

Tilbage til Danmark 
Efter hustruens død i 1941 efter et bombardement af Bordeaux flyttede Oberbech-Clausen til Paris, hvor han købte en ejendom for de penge, han havde tjent efter salget af parrets fire vinslotte.

Voergård Slot 
Vinslottene havde huset store kunstskatte, og da Oberbech-Clausen havde en drøm om en dag at eje et slot i Danmark, planlagde han at flytte hovedparten af sin ejendom til sit fødeland. Efter godkendelse fra den franske stat transporterede tolv togvogne i 1955 kunstskattene til hans nyerhvervede Voergård ved Sæby.

Rigsgreve Ejnar Offer Oberbech-Clausen døde på Voergård Slot i 1963, 80 år gammel.

Kilder 
 "Voergård gennem 500 år", 46.4 Odense Centralbibliotek, skrevet af Hans Gregersen
 "Alle ønsker opfyldt", artikel iBerlingske Tidende den 1. januar 1956, skrevet af Ernst Schwencke.
 Antik & Auktion, nr. 4 – 23. oktober 2000, side 4-11. Skrevet af Hanna Nielsen
 "Historien om: Grev Oberbech-Clausen, Voergård Slot", film produceret af Ploug-Fotografi og Billedcentrum.dk
 Nyborg Lokalhistoriske Arkiv

Godsejere fra Danmark
Kunstsamlere fra Danmark
Personer fra Nyborg
Legatstiftere fra Danmark
Anholdelse

En anholdelse er en pågribelse en person som er under mistanke for lovbrud som regel foretaget af en politimyndighed, og fratage ham eller hende friheden ud fra et lovmæssigt grundlag.
Anholdelse er en form for frihedsberøvelse.

Reglerne for politiets anholdelser og civil anholdelse er stort set ens. Det følger af Retsplejeloven:
§ 755. Politiet kan anholde en person, der med rimelig grund mistænkes for et strafbart forhold, der er undergivet offentlig påtale, såfremt anholdelse må anses for påkrævet for at hindre yderligere strafbart forhold, for at sikre hans foreløbige tilstedeværelse eller for at hindre hans samkvem med andre.

Reglerne for civile anholdelser fremgår af stk. 2:Stk. 2. Samme beføjelser har enhver, der træffer nogen under eller i umiddelbar tilknytning til udøvelsen af et strafbart forhold, der er undergivet offentlig påtale. Den anholdte skal snarest muligt overgives til politiet med oplysning om tidspunktet og grundlaget for anholdelsen.

For anholdelser gælder et proportionalitetsprincip:
''Stk. 4. Anholdelse må ikke foretages, hvis frihedsberøvelse efter sagens art eller omstændighederne i øvrigt ville være et uforholdsmæssigt indgreb.

Se også 
 Civil anholdelse
 Løsladelse
 Præventiv anholdelse

Juridiske begreber
Retshåndhævelse
Rettergang

En rettergang er en lovmæssig proces med behandling af skyldsspørgsmål og en afsluttende domsafsigelse, men kan også være en ikke lovmæssig og uofficiel domsafsigelse for eksempel en lynchning.

Ret til retfærdig rettergang har hjemmel i EMRK art. 6.

Reference 

Jura
Kriminalitet
Retsvidenskab
Juridiske begreber
Tørn

En tørn er en enhed til måling af vinkler og svarer til en hel omgang eller 360° eller 2π radianer. En tørn kan inddeles i 100 centitørn eller 1000 millitørn, hvor hver millitørn svarer til en vinkel på 0.36°, hvilket også kan skrives 21'36".

Det er også almindeligt at lave binære inddelinger af en tørn. Således har søfolk traditionelt inddelt en tørn i 32 streger. En binær grad, også kaldet en binær radian er 1/256 tørn . Binære grader bruges mest i programmering hvor det er en fordel at kunne repræsentere en vinkel med en enkelt byte.

Begrebet tørn bruges mest i forbindelse med plane rotationer. En rotation på 180° kaldes en halvtørn eller en refleksion i et punkt. En rotation på 90° kaldes en kvarttørn.

En tørn kaldes også en hel omgang.

Afhængigt af anvendelsen betegnes 1 tørn , rev eller rot.

Eksempler på anvendelser 

Som enhed for vinkelmålinger er tørn specielt velegnet til store vinkler. Summen af ydre vinkler i en polygon er 1 tørn.

I lagkagediagrammer illustrerer man procentvis andel med den tilsvarende vinkel målt i centitørn.

Omsætning mellem almindeligt forekommende vinkler

Matematisk konstant 

En halv tørn identificeres ofte med den matematiske konstant  idet 1/2 tørn er  radianer. Tilsvarende kan 1 tørn identificeres med .

Historie 

Ordet tørn stammer via latin, fransk og engelsk fra det græske ord  (tornos, som betyder en drejebænk).

Det geometriske begreb en tørn stammer fra søfolkenes betegnelser for dele af knob, hvor en tørn betyder at rebet er snoet omgang rundt om en puller, om sig selv eller en omgang i en kvejl. På dansk anvendes til søs betegnelserne tørn, rundtørn og dobbelt rundtørn, men disse betegnelser svarer ikke præcis til den geometriske brug af ordet. På tysk er der en mere eksakt sammenhæng mellem den geometriske anvendelse af ordet og brugen i forbindelse med knob..

I 1697 brugte David Gregory  som betegnelse for omkredsen af en cirkel divideret med radius., og  blev brugt af Oughtred i 1647 til at betegne forholdet mellem en cirkels omkreds og dens diameter. Den første anvendelse af symbolet  i sin nuværende betydning finder vi hos William Jones i 1706., og Euler overtog symbolet 1737. 

Robert Palais foreslog anvendelse af et "trebenet pi" som betegnelse for 1 tørn , men dette symbol var ikke tilgængeligt i almindelige tekstbahandlingsprogrammer, så siden har nogle matematikere slået til lyd for at bruge  (tau) som betegnelse for 1 tørn.

Referencer 

Geometri
Matematiske begreber
Lykke (tv-serie)

Lykke er en dansk komedie-drama-serie fra 2011, som er skrevet af Stig Thorsboe og Hanna Lundblad, instrueret af Kasper Gaardsøe og produceret af Katrine Vogelsang for DR. Serien havde premiere på DR 1 den 2. januar 2011 med anden sæsons premiere den 22. januar 2012, og løb frem til 11. marts 2012 med i alt 18 afsnit á ca 30 min. fordelt på 2 sæsoner.

Serien følger den lettere neurotiske og meget ambitiøse karrierekvinde, Lykke, der sammen med sin tvillingebror, Thomas, kæmper med deres forældres nylige død på hver deres måde. Medvirkende i serien er bl.a. Mille Lehfeldt, Laus Høybye, David Dencik, Søren Pilmark, Lars Brygmann, Rasmus Botoft og Ann Eleonora Jørgensen.

Seriens titelsang “Out of it” blev sunget af Fallulah.

Handling 
Serien handler om de 25-årige tvillinger, Lykke og Thomas, der i første del af serien har mistet begge deres forældre. Den ene forsøger at finde lykken gennem karrieren og den anden gennem kærligheden. Sæson to havde premiere den 22. januar 2012. Her viser det sig, at forældrene ikke er døde, men har arbejdet som plastikkirurger i Mellemøsten. De bliver dog nødt til at vende tilbage til Danmark efter en fejloperation, og de "afdøde"s tilbagevenden skaber store problemer for tvillingerne.

Medvirkende

Øvrige medvirkende 
 Casper Crump: Sigurd 
 Michelle Bjørn-Andersen: Kursusleder
 Rita Angela: Esther – Hende med hunden
 Nastja Arcel: Helle Borup – vært på pengemagasinet
 Robert Ashe: Richard Jones
 Kaya Brüel: Susanne Kampmann – Anders Assings ekskone
 Martine Ølbye Hjejle: Malene – Datter af Charlotte og Claus
 Mette Horn: Kisser – Flemmings kone
 Bent Mejding: Dr. Vestergaard
 Tina Gylling Mortensen: Assings sekretær Gudrun Larsen
 Niels Olsen: Dr. Viktor Hanekam
 Lykke Scheuer: Ekspedient
 Inge Sofie Skovbo: Bente
 Klaus Tange: Far til Johannes
 Niels Anders Thorn: Arne – Ejendomsmægler
 Julie Zangenberg: Helena
 Henning Jensen: Ejner – Assings far
 Anne-Grethe Bjarup Riis: Tut – SOSU-assistent
 Bjarne Henriksen: Marius Jensen – Vagt ved Sanafortis
 Ditte Gråbøl: Ulla Jensen – Rengøringschef
 Füsen Eriksen: Ayse Sagirkaya - Rengøringsassistent
 Jens Jørn Spottag: Jens Christian – Far til Thomas og Lykke
 Paprika Steen Lene – Mor til Thomas og Lykke

Afsnit

Eksterne henvisninger 
 DR's pressemeddelelse
 tvdrama.dk om Lykke 
 

Søndagsserier på DR
Komedieserier fra Danmark
Danske tv-serier fra 2010'erne